Lekadiba la Gaet'ale

Lekgadiba la Gaet'ale ke lekadiba le le nnye le le nang le letswai le le tseneletseng le le gaufi le khuti ya Dallol kwa Danakil Depression (Afar Region, Ethiopia). E kwa godimo ga motswedi wa metsi a a bolelo a a tswang mo matlapeng mme ga go na melatswana e e bonalang e e tsenang le e e tswang mo go yone. Metsi a lekadi ba la Gaet'ale a na le letswai la 43%, mme seno se dira gore e nne metsi a a letswai go gaisa otlhe mo lefatsheng. Lefelo le a tswang kwa go lone Gaet'ale Pond ke letamo le legolo go feta a mangwe a mannye a a leng dikilometara di ka nna 4 (2.5 mi) borwabotlhaba jwa Dallol Springs. E na le sebopego sa ngwedi o o dikologang ka bophara jwa dimetara di ka nna masome a marataro. Go ya ka banni ba motse o o gaufi wa Ahmed'ela, thoromo ya lefatshe ka kgwedi ya Ferikgong,ngwaga wa dikete tse pedi le botlhano e ne ya dira gore motswedi wa metsi a a molelo o nne teng gape mme go ne ga dirwa letamo leno. Ka lebaka le, themperetšha ya yone ya 50 ⁇ 55 °C (122 ⁇ 131 °F) e mogote go feta tikologo. Popego ya metsi Matswai a a mo metsing a Letamo la Gaet’ale a bopilwe thata ke khalesiamo tleloraete ka 2.72 mol/kg le magenesiamo tleloraete ka 1.43 mol/kg. Gape e na le selekanyo se sennye sa Na+, K+ le NO− 2 diaeone. Palogotlhe ya diteng tsa dilo tse di tiileng tse di tswakilweng ke 433 g/kg, kgotsa 43.3%. Gape e na le metlhala ya tshipi(III) e e bopang motswako le chloride, e e nayang metsi mmala o o tlwaelegileng wa bosetlha. Metswedi